Batalla de Ongal

A batalla de Ongal (en búlgaro: Битка при Онгъла) tivo lugar no verán de 680 na zona de Ongal, un lugar sen especificar no suroeste de Ucraína ou no nordeste de Romanía ao redor do delta do Danubio. A batalla tivo unha enorme importancia e influencia non só para os Balcáns senón tamén para a historia europea coa creación do Primeiro Imperio Búlgaro.

 Orixe do conflito 
En 632, o khan Kubrat logrou unir aos búlgaros na poderosa Antiga Grande Bulgaria, entre o mar Negro e o mar Caspio. Despois da súa morte en 665, o estado viuse ameazado polos ataques constantes dos xázaros do leste e dos seus fillos divididos. Batbayan, o fillo máis vello, herdou o trono, pero foi derrotado polos xázaros e sometido ao seu dominio. Kotrag dirixiuse ao norte e estableceu a Bulgaria do Volga, mentres que o terceiro fillo, Asparukh, marchou cara ao oeste e estableceuse co seu pobo na zona de Ongala ao norte do Danubio. Desde alí lanzou un ataque contra as fortalezas bizantinas do sur. 

Durante ese tempo Bizancio estaba en guerra cos árabes, que ata asediaron a capital de Constantinopla, pero no ano 680 os árabes foron derrotados e estableceuse a paz. Despois deste éxito, o emperador Constantino IV decidiu castigar aos búlgaros polo seu ataque e dirixiu un exército contra Asparukh. Mentres tanto, o líder búlgaro aliouse con sete tribos eslavas para protexerse mutuamente contra os ataques bizantinos e formou unha federación.

 A batalla 
miniatura|314x314px|A fundación do Primeiro Imperio Búlgaro. O exército de Asparukh está en vermello. O exército de Constantino IV está de azul.
Segundo as crónicas de Nicéforo I de Constantinopla, os búlgaros amedrentados polas numerosas tropas bizantinas refuxiáronse nas súas fortificacións de madeira e adoptaron unha estratexia defensiva preo da illa Peuce. Os bizantinos non presentaron batalla aberta durante 3 ou 4 días, dubidosos de atacar atravesando os pantanos do Danubio, onde se atopaban as fortificacións búlgaras. Durante estes días o emperador sufriu un ataque de gota e tivo que regresar a Mesembria para tomar uns baños; deixando aos seus xenerais encargados de presentar batalla en caso de que os búlgaros abandonasen as súas fortificacións e de manter o asedio en caso contrario. Unha vez marchado o emperador a cabalería espallou o rumor de que o emperador os abandonara, e marcharon en retirada. Os búlgaros, que se decataron disto, perseguíronos e mataron a maioría deles, conseguindo atravesar o Danubio.

Despois da vitoria, os búlgaros avanzaron cara ao sur e apoderáronse das terras ao norte de Stara Planina. En 681 invadiron Tracia derrotando de novo aos bizantinos. Constantino IV atopouse acurralado e pediu paz.

Esta batalla foi un momento moi significativo na historia europea, xa que levou á creación dun estado, que se convertería nunha superpotencia medieval europeaZiemann (2016) nos séculos IX e X xunto co Imperio Bizantino e o Reino Franco. Converteuse nun centro cultural e espiritual da Europa eslava durante a maior parte da Idade Media.

 Notas 

 Véxase tamén 

 Bibliografía 

 Outros artigos 
 Asparukh
 Constantino IV

Categoría:680
Categoría:Batallas do século VII